Da man åbenbart kun kan lave én anmeldelse af samme  firma, har jeg ladet den gamle stå herunder i "".

Som mangeårig TDC kunde bliver jeg jævnligt ringet op af deres mearbejdere, der gerne vil "hjælpe mig" med at spare nogle penge på mit abb. Det vil vi jo alle gerne, men denne gang er det gået virkelig galt!
Jeg får lidt mere datatrafik på mit nobil abb. og så får jeg et ekstra simkort - som jeg iøvrigt ikke aner hvad jeg skal bruge til, men det hørte så med. Jeg er ikke storforbruger af telefoni. Hverken fastnet eller mobil, og heller ikke af TDC's øvrige services, såsom TDC-play, men jeg bruger det fra tid til anden. 
Mit abb. blev opdateret i juli måned (altså for ca. 2 mdr. siden i skrivende stund), og først for ganske nylig fandt jeg ud af, at jeg ikke længere har TDC play. Det ville jeg da gerne vide grunden til, så jeg kontaktede først TDC-butikken, og fik en venlig ung mand til at fortælle mig, at det ikke længere var med i mit abb. Han informerede mig så også om, at jeg rent faktisk sparede hele 4 kr. om måneden på dette abb. Men han kunne sagtens give mig TDC play tilbage, hvis jeg ville betale 100 kr. mere om måneden fremover! Jeg kunne ikke få mit gamle abb tilbage, da jeg havde overskredet fortrydelsesfristen. Bondefangeri!
Ringede i dag til TDC's service telefon, og dér fik jeg tilbud på, at jeg kunne opdatere mit mobil abb. og dermed få TDC play tilbage. Det ville så betyde en stigning i mit abb. på 60 kr. om måneden. Stadig bondefangeri!
Til gengæld kunne han så barbere 9 kr. yderligere af om måneden, da jeg betaler for leje af telefon, og har gjort det hele vejen igennem. Jeg har afleveret TDC's telefon for mere end 10 år siden, men har altså betalt for den gennem alle årene. Hmmmm... Man skal lige være opmærksom på, HVAD man betaler for. Jeg tænker, at alle de penge de har fået fra mig uberettiget, burde kunne give mig lidt frirum til at få mine tidligere rettigheder tilbage, men den "service" går åbenbart kun den anden vej...?
I dag ER der mulighed for andre udbydere end TDC, og jeg er nu nået dertil, at jeg vil til at undersøge disse muligheder, for den manglende service hos TDC er efterhånden blevet for meget for mig. Der kan sagtens skovles penge ind, men der er absolut ingen flexibilitet, når DE har begået en fejl (som at tage penge for en ikke-eksisterende telefon, eller udelader vigtige informationer).
TDC har muligvis DK's bedste netværk, men de har ingen kundeservice, og de er også dygtige til at sørge for at folk virkelig føler sig snydt. Min ene stjerne bliver givet til de medarbejdere jeg er stødt på i TDC's fysiske butikker. Det har, med en enkelt undtagelse, været positive oplevelser.
"Jeg har igennem mange år været kunde hos tdc. Først fordi der ikke var andre muligheder, og nu fordi der stadig ikke er andre muligheder, dér hvor jeg er bosat.
Der har været mange problemer med fastnettet. Når man ringede til den fik man at vide at mobiltelefonen ikke kunne kontaktes...? Dette har været et tilbagevendende problem, men er dog løst nu.
Internetforbindelse er Tdc de eneste der kan levere herude på bøhlandet, men jeg betaler for en 20/2 forbindelse og har kun 7/1. Dette har jeg gjort Tdc opmærksom på, men de har blot "rettet" mit abb. til 10/1 (som jeg jo så heller ikke får), men jeg betaler stadig for 20/2. Ingen refusion, men blot et "vi beklager". Det er simpelthen ikke godt nok.
For ganske nylig fik jeg så mobil abb. hos Tdc og efter mange år hos Sonofon (Nu Telenor), må jeg indrømme, at heller ikke her kan Tdc følge med. Dækningen var langt bedre hos Sonofon/Telenor, så heller ikke her er det godt nok.
Mine oplevelser med supporten har været, mildt sagt, anstrengende. Jeg er altid blevet behandlet som total idiot, og har først opnået at få fejlene rettet, efter at have opsagt et abb. Heller ikke på dette punkt er Tdc godt nok.
Jeg vil ikke anbefale Tdc til nogen, og hvis jeg selv havde muligheden for en anden udbyder, så havde jeg ikke været kunde dér mere."